b'\n_START_ARTICLE_\nN\xc3\xa6ringsrig s\xc3\xb8\n_START_PARAGRAPH_\nDenne naturtype, der ogs\xc3\xa5 kaldes en eutrof s\xc3\xb8, findes overalt i kulturlandskabet. Vegetationen er afh\xc3\xa6ngig af den forholdsvist h\xc3\xb8je koncentration af mineralsk g\xc3\xb8dning, som den f\xc3\xa5r tilf\xc3\xb8rt via dr\xc3\xa6n og overfladevand fra de dyrkede marker. Vandet vil ofte v\xc3\xa6re klart i for\xc3\xa5rsm\xc3\xa5nederne, men i takt med, at nedbrydningshastigheden \xc3\xb8ges med den stigende temperatur, vil algebestanden g\xc3\xb8re vandet mere og mere uklart.\n_START_SECTION_\nDannelsesforhold\n_START_PARAGRAPH_\nDybe s\xc3\xb8er ligger ofte i bunden af tunnel- eller smeltevandsdale. De er ofte forholdsvis langstrakte og ret smalle. Dette g\xc3\xa6lder fx Moss\xc3\xb8, Salten Langs\xc3\xb8, Tystrup Bavelse-s\xc3\xb8erne, Bromme S\xc3\xb8er, Gyrstinge Langs\xc3\xb8, Haraldsted S\xc3\xb8, Fures\xc3\xb8en og Esrum S\xc3\xb8.\n_START_SECTION_\nFredningsm\xc3\xa6ssig betydning\n_START_PARAGRAPH_\nDet er opgjort, at der findes mindst 31 sumpfugle-ynglelokaliteter og 27 lokaliteter af betydning som rastepladser for andefugle ved dybe s\xc3\xb8er.'